บัญชีกลางรับยุค4.0 ลุยชำระเงินออนไลน์
บัญชีกลางออกระบบการชำระเงินกลางของภาครัฐ คาดเริ่มใช้ได้เดือน ม.ค. 2561
30 ส.ค. 2560

บัญชีกลางออกระบบการชำระเงินกลางของภาครัฐ คาดเริ่มใช้ได้เดือน ม.ค. 2561น.ส.อรนุช ไวนุสิทธิ์ ที่ปรึกษา ด้านพัฒนาระบบการเงินการคลัง เปิดเผยว่า กรมบัญชีกลางเร่งพัฒนาระบบการรับชำระเงินกลางของบริการภาครัฐ เพิ่มช่องทางการรับชำระเงินค่าบริการจากประชาชนให้กับหน่วยงานภาครัฐด้วยอิเล็กทรอนิกส์และครอบคลุมการทำธุรกรรมระหว่างภาครัฐกับภาคเอกชนและประชาชน เช่น การจ่ายค่าปรับ ค่าเช่า ค่าใบรับรอง ค่าธรรมเนียม โดยไม่ต้องมาติดต่อที่ส่วนราชการ ลดระยะเวลา และค่าเดินทาง สอดรับยุคไทยแลนด์ 4.0ทั้งนี้ กรมบัญชีกลางได้หารือกับสมาคมธนาคารไทย เตรียมใช้งานกับหน่วยงานนำร่อง 20 หน่วยงาน ภายในเดือน ม.ค. 2561 ก่อนจะขยายผลครบทุกส่วนราชการต่อไปสำหรับการชำระเงินของประชาชน นิติบุคคล หรือภาคธุรกิจ สามารถใช้ งานผ่านระบบเว็บไซต์กลางของระบบการรับชำระเงินกลางของบริการภาครัฐ และเลือกรายการที่ต้องชำระของหน่วยงานภาครัฐ เมื่อถึงขั้นตอนการชำระเงิน ให้เลือกชำระเงินผ่านระบบออนไลน์ โดยจ่ายชำระด้วยบัตรเครดิต/บัตรเดบิต หรือพิมพ์ใบแจ้งการชำระเงินจากระบบเพื่อนำไปชำระเงินผ่านช่องทางต่างๆ ได้ เช่น เคาน์เตอร์ธนาคาร เคาน์เตอร์เซอร์วิส เป็นต้น